**Hämeenlinnan Eläkkeensaajat ry/Käsityökerho**

**matkatarjous kesäretkestä Jämsään ja Mänttään 5.5.2020**

**Lähtö HML:n Wetteriltä klo 7.15** Tuuloksen ja Padasjoen kautta Kuhmoisiin, jossa on n. klo 9 mahdollisuus tutustua Kuhmoisten Kädentaitajien näyttelyyn/myymälään.

Täältä jatkamme Jämsään Huopatehdas J. Alhon näyttely/tehdastilaan, jonne saapuminen noin klo 10. Siellä meitä odottaa tutustuminen tehtaan tiloihin ja työnäytös. Täällä nautimme myös kahvin/teen ja tuoreen kotitekoisen täytetyn sämpylän! Ostosmahdollisuus.

Huopatehtaalta lähdemme noin klo 11.30 jatkamaan matkaamme kohti Mänttää, jossa aluksi tutustumme Mäntän upeaan kivikirkkoon oppaan johdolla.

Tutustumisen jälkeen siirrymme ruokailemaan noin klo 13.00 ravintola Veturitalliin.

Kiireettömän ruokailun jälkeen jatkamme Serlachius-taidemuseoon nimeltä Gösta, jossa noin klo 14.00 oppaamme aloittaa kierroksen taidemuseo Göstassa ja kertoo historiasta sekä näyttelyistä! Kierroksen jälkeen on aikaa poiketa puistossa ja museokaupassa ja tarvittaessa käydä vaikkapa omakustanteisella iltapäiväkahvilla!

Noin klo 15.45 lähdemme Mäntästä kotia kohden Oriveden ja Pälkäneen kautta.

Vielä ennen kotiin tuloa poikkeamme Rönnvikin viinitilalla, jossa Eila kertoo meille viinin valmistuksesta ja muista siihen liittyvistä asioista. Maistamme myöskin yhtä Rönnvikin valmistamaa tuotetta! Täällä on myös mahdollisuus ostaa tilan tuotteita kotiin vietäväksi!

Noin klo 17.45 lähdemme kohti Hämeenlinnaa, jonne arvioitu saapuminen on noin klo 18.30.

Aikataulu HML:aan tulon osalta on ohjeellinen.

Matkan hinta on **69,00 euroa/henkilö,** jos vähintään 40 lähtijää

 **66,00 euroa/henkilö,** jos vähintään 50 lähtijää

Matkan hintaan sisältyy:

 - kuljetukset tilausajobussilla ym. reitillä

 - käynti Kuhmoisten Kädentaitajien näyttelyssä/myymälässä

 - tutustuminen Huopatehdas J. Alhon huopatehtaaseen

 - kahvi/tee ja kotitekoinen täytetty sämpylä huopatehtaalla

 - pieni tuotelahja huopatehtaalla

 - tutustuminen oppaan johdolla Mäntän kauniiseen kivikirkkoon

 - lounasruokailu Mäntän Veturitallissa

 - tutustuminen oppaan johdolla taidemuseo Göstaan

 - tutustumista omatoimisesti puistoon ja museokauppaan

 - tutustuminen Rönnvikin viinitilaan Eilan johdolla

 - maistiainen Rönnvikissä

 - kuljettajan palvelut

Matka- ja yhteistyöterveisin **Matin Mediapalvelu Oy**

 **Matti Hämäläinen**